text: Grup Tercer Món Archives - Pàgina 2 de 7 - Parròquies de Vilafranca
  Posa llum al món. Mans Unides
  Com en altres ocasions el Grup Tercer Món Mans Unides de les parròquies de Vilafranca organitza per al dissabte dia 29 de setembre, a les 20:45 h. l'acte «Posa llum al món».
  Es tracta d'un senzill acte que es fa a les escales de la basílica de Santa Maria.
  Les persones que vulguin participar recullen una candela a la sortida de la missa del dissabte tot aportant un donatiu per a Mans Unides.
  En finalitzar la missa es surt per la porta principal i a les escales s'encenen les candeles.
  A l'hora es fa una foto que s'envia a Mans Unides i que publicarà a la seva web per tal de donar constància de l'acte.
  Els donatius recollits aniran destinats al projecte de Mans Unides d'aquest any al nostre bisbat: reforç al cicle d'educació secundària d'una escola d'un barri perifèric de Villa Matilde, a 4 km de Malange, al nord-est interior d'Angola.
  Vols col.laborar en aquest senzill acte? És molt fàcil. I de passada «poses llum al món».
  Grup Tercer Món Mans Unides
  General, Grup Tercer Món
  El Grup Tercer Món – Mans Unides de les parròquies de Vilafranca vol agrair molt sincerament la participació, totalment desinteressada, dels artistes invitats al festival de música i màgia que es fa ver dissabte 16 de juny a la sala Mn. Vinyeta.
  L'espectacle s'iniciava amb l'actuació del Mag del País del Cava, Agustí Miró, que ens va sorprendre. En Paton Soler ens acompanyava amb els acords de la seva guitarra. Seguidament la Coral de la Girada encetava la seva actuació amb diversitat de cants, acompanyats a voltes per la guitarra d'en Paton.
  L'acte estava destinat a recollir fons per al finançament del projecte de Mans Unides de la diòcesi de Sant Feliu en la campanya d'enguany: l'ampliació d'una escola de primària per disposar d'espais per a alumnes de secundària, a Malange, al nord-est interior d'Angola, i promogut per les Germanes Mercedàries Missioneres .
  La recaptació ha estat de 312 €. Moltes gràcies a tots els que van col·laborar. Els infants del cor d'Àfrica ens ho agrairan.
  Dissabte 16 de juny a les 18 hores a la sala mn. Vinyeta, es celebrarà un festival de música i màgia per recollir fons per la ampliació d'una escola de primària a Angola.
  Dóna llum al Món
  Per tal de participar en la Campanya de Mans Unides "Dóna llum al món", el grup de Tercer Món va organitzar el passat dissabte 17 de juny una "encesa d'espelmes" a les escales de Santa Maria.
  Es van recollir 224,50€ que aniran destinats al projecte d'enguany "Ampliació i reformes d'una escola a un població rural de l'Índia."